-6-

1.  ลักษณะการประกอบธุรกิจ

(1) ประวัติความเป็นมาและการเปลี่ยนแปลงและพัฒนาการที่สำคัญเกี่ยวกับการประกอบธุรกิจ
และอำนาจในการควบคุมบริษัทที่ผ่านมาโดยสังเขปมีดังนี้

ปี 2551 บริษัท ได้ออกผลิตภัณฑ์ลูกอมเม็ดนุ่มภายใต้เครื่องหมายการค้าใหม่ “เจสัน จูจุ๊บ”

บริษัท ได้ซื้อเครื่องหมายการค้า “ตาบู” และ
“รอนสัน”เพื่อที่จะสามารถขยายฐานลูกค้าและรองรับกับแผนการตลาดในอนาคตและยกเลิกการจำหน่ายผลิตภัณฑ์น้ำมันยูคาลิปตัส
ภายใต้เครื่องหมายการค้า “ Bosisto’s” เนื่องจากสิ้นสุดสัญญาการใช้เครื่องหมายการค้ากับ
Drug Houses of Australia (Overseas) Ltd.

ปี 2552 บริษัท ได้นำเข้าสินค้ารุ่นใหม่ ภายใต้เครื่องหมายการค้า Omron คือ
เครื่องวัดความดันโลหิตอัตโนมัติรุ่น HEM-7080 ซึ่งมีความพิเศษเด่นกว่ารุ่นอื่น ๆ
คือสามารถบันทึกค่าของผู้ใช้ได้ 2 คน คนละ 84 ครั้ง รวมทั้งสามารถบอกว่าผู้ใช้มีภาวะ Morning
Hypertension หรือไม่

นอกจากนี้ บริษัท ยังได้ออกสินค้าใหม่ ภายใต้เครื่องหมายการค้าไทเกอร์พล๊าส (Tigerplast)
คือ ไทเกอร์พล๊าสบลู (Tigerplast Blue) เป็นพลาสเตอร์ปิดแผล ชนิดพลาสติก สีน้ำเงิน
มีคุณสมบัติพิเศษที่ชิ้นพลาสเตอร์สามารถถูกตรวจสอบเมื่อผ่านเครื่องตรวจจับโลหะ (Metal
Detectabel) และสีน้ำเงินที่มองเห็นได้ชัดเจน เหมาะสำหรับใช้ในกลุ่มอุตสาหกรรม อาหารต่างๆ

ปี 2553 บริษัท ได้นำเข้า สินค้ารุ่นใหม่ ภายใต้เครื่องหมายการค้า Omron
หลายรุ่นเพื่อผลักดันการเติบโตทางธุรกิจ
และตอบสนองความต้องการของตลาดที่มีความสนใจในการดูแลสูขภาพมากขึ้น
โดยรวมบริษัทได้นำเข้า เครื่องวัดความดันใหม่ 6 รุ่น เครื่องชั่งน้ำหนัก 1 รุ่น เครื่องวัดไขมัน 1
รุ่น และเครื่องนับก้าว 2 รุ่น เครื่องวัดความดันรุ่นใหม่แต่ละรุ่นจะช่วยให้บริษัท
สามารถตอบสนองความต้องการของผู้บริโภคได้ดีขึ้น และผลิตภัณฑ์ประเภทอื่นๆ จะช่วยให้บริษัท
มีสินค้า

สำหรับดูแลสุขภาพที่หลากหลายและครบถ้วนมากยิ่งขึ้น

นอกจากนี้ บริษัท ยังได้ออกสินค้าใหม่ ภายใต้เครื่องหมายการค้า ไทเกอร์พล๊าส ได้แก่
พลาสเตอร์ยาไทเกอร์พล๊าส คุณสมบัติที่เด่นคือ เป็นพลาสเตอร์ยา มีตัวยา ดอมิเฟนโบรไมด์
ที่ป้องกันเชื้อโรค ช่วยให้แผลหายเร็ว โดยใช้เทคโนโลยีเดียวกับการผลิตสินค้า
พลาสเตอร์ยาเทนโซพล๊าส วางตำแหน่งไว้แข่งขันกับคู่แข่งราคาถูกที่อาจจะเข้าตลาดมา

ปี 2554 บริษัท ได้ออกสินค้าใหม่ ภายใต้เครื่องหมายการค้า ไทเกอร์พล๊าส
ได้แก่พลาสเตอร์ปิดแผลฟิล์มใสกันน้ำ ซึ่งมีคุณสมบัติกันน้ำได้ 100%

ปี 2555 บริษัท ได้มีการปรับโฉมสินค้าใหม่ ทั้งในส่วนของรสชาติ และบรรจุภัณฑ์
ของสินค้าลูกอมเจสันจูจุ๊บ เพื่อตอบสนองความต้องการให้ตรงกับกลุ่มผู้บริโภค
มีการเปิดตัวสินค้าให้เป็นที่รู้จักแพร่หลายมากขึ้น และมีวางจำหน่ายในร้านสะดวกซื้อ

บริษัทฯ ได้นำเข้า สินค้ารุ่นใหม่ ภายใต้เครื่องหมายการค้า Omron
หลายรุ่นเพื่อผลักดันการเติบโตทางธุรกิจและตอบสนองความต้องการของตลาดที่มีความสนใจในการดูแลสูขภาพมากขึ้นโดยรวมบริษัทได้นำเข้า
เครื่องวัดความดันใหม่ 1 รุ่น เครื่องวัดไขมัน 3 รุ่น และเครื่องนับก้าว 2 รุ่น
ผลิตภัณฑ์ใหม่แต่ละรุ่นจะช่วยให้บริษัทฯ สามารถตอบสนองความต้องการของผู้บริโภคได้ดีขึ้น
และผลิตภัณฑ์ประเภทอื่นๆ จะช่วยให้บริษัทฯ
มีสินค้าสำหรับดูแลสุขภาพที่หลากหลายและครบถ้วนมากยิ่งขึ้น

  7/..........

-7-

  นอกจากนี้ บริษัทฯ ยังได้ออกสินค้าใหม่ ภายใต้เครื่องหมายการค้า ไทเกอร์พล๊าส ได้แก่

ไทเกอร์พลาส ฟิลม์ใสกันน้ำสำหรับกลุ่มโรงพยาบาล ซึ่งมีคุณสมบัติกันน้ำได้ 100 % และ
ไทเกอร์พลาส สปอร์ต เคเทป ใช้สำหรับบำบัดรักษาและป้องกันการบาดเจ็บกล้ามเนื้อโดยไม่ใช้ยา
ซึ่งกำลังเป็นที่แพร่หลายในวงการกีฬาและกายภาพบำบัดทั่วโลก
และได้ออกสินค้าใหม่ภายใต้เครื่องหมายการค้า ฟาร์มาแคร์ ได้แก่ ชุดดึงแนวกระดูกขา (Skin
Traction Kit)

  8/…..…

-8-

(2) ภาพรวมการประกอบธุรกิจของบริษัท บริษัทย่อย และบริษัทร่วม

บริษัท แจ๊กเจียอุตสาหกรรม (ไทย) จำกัด (มหาชน) ได้จัดตั้งขึ้นเพื่อประกอบธุรกิจประเภทผลิต
จำหน่ายและส่งออก เครื่องสำอาง ลูกอม ยาแผนปัจจุบัน และเครื่องมือแพทย์

สินค้าของบริษัท จำหน่ายทั้งภายในและต่างประเทศ ลักษณะของลูกค้าแบ่งเป็นดังนี้

1.  ร้านค้าปลีก

2.  ร้านค้าส่ง

3.  ร้านขายยา

4.  ห้างสรรพสินค้า / ร้านค้าปลีกขนาดใหญ่

5.  หน่วยงานสถาบัน

6.  ร้านสะดวกซื้อ

บริษัท ฟาร์มาแคร์ จำกัด เป็นบริษัทย่อยที่บริษัท แจ๊กเจียอุตสาหกรรม (ไทย) จำกัด (มหาชน)
ถือหุ้นในสัดส่วน 99.99% ของทุนจดทะเบียน โดยบริษัทมีทุนจดทะเบียน 120 ล้านบาท
ชำระเต็มมูลค่าหุ้น
มีวัตถุประสงค์ในการประกอบธุรกิจเกี่ยวกับการผลิตและจำหน่ายพลาสเตอร์ปิดแผล
สินค้าของบริษัทส่วนใหญ่จะจำหน่ายให้บริษัท แจ๊กเจียอุตสาหกรรม (ไทย) จำกัด (มหาชน)
และส่งออกต่างประเทศ

(3) โครงสร้างรายได้ที่เกิดจากการขายผลิตภัณฑ์หรือ บริการให้บุคคลภายนอกของทั้งกลุ่มในระยะ
3 ปีที่ผ่านมา

ผลิตภัณฑ์/บริการ ดำเนินการโดย การถือหุ้น 2555 2554 2553 ของบริษัท รายได้ รายได้
รายได้ (%) (%) (%)

1.  เวชภัณฑ์ ลูกอม บมจ. แจ๊กเจีย 500.507 407.940 368.673 เครื่องสำอาง อุตสาหกรรม
    (ไทย) (68.69) (68.57) (64.90)

  เครื่องมือแพทย์

2. เวชภัณฑ์ บริษัท ฟาร์มาแคร์ 99.99 228.125 187.026 199.430

โดย 60% ส่งออก จำกัด (31.31) (31.43) (35.10)

ไปจำหน่ายต่างประเทศ _______ _______ _______

  และ 40% จำหน่ายในประเทศ 728.632 594.966 568.103

(100) (100) (100)

  9/…..…

-9-

  (4) เป้าหมายการดำเนินธุรกิจ ในระยะเวลา 3-5 ปีข้างหน้า

-   บริษัทมีเป้าหมายในการขยายธุรกิจด้วยการพัฒนาและออกผลิตภัณฑ์ใหม่ๆ ตลอด

เวลาเพื่อขยายฐานลูกค้าให้มีความหลากหลายมากยิ่งขึ้น
ในขณะที่บริษัทย่อยยังคงเน้นดำเนินธุรกิจที่เป็นตลาดส่งออกให้เพิ่มมากขึ้นเพื่อสร้างยอดขายและกำไรให้กับบริษัท

  - โครงการเพิ่มประสิทธิภาพการลงทุนด้านเทคโนโลยีสารสนเทศ

จากการที่บริษัท ได้ปรับปรุงเปลี่ยนแปลงระบบบัญชีใหม่ให้ทันสมัยมากขึ้นโดยนำ Software ERP
SAP มาใช้กับทุกสายงานของบริษัท เมื่อปี 2552
บริษัทได้มีการพัฒนาระบบการใช้งานอย่างต่อเนื่องในปี 2555 เพื่อเพิ่มประสิทธิภาพ
และมีข้อมูลทางธุรกิจอย่างเพียบพร้อม มีความรวดเร็วในการเข้าถึงข้อมูลเพื่อประกอบการตัดสินใจ
มีความถูกต้องและมีระบบการตรวจสอบที่ชัดเจน นอกจากนี้บริษัท
ยังได้ว่าจ้างผู้เชี่ยวชาญจากบริษัทภายนอก
มาเป็นผู้ให้คำปรึกษาในระบบเทคโนโลยีสารสนเทศของบริษัท ซึ่งจะช่วยให้สามารถนำ Software
ERP SAP มาใช้ให้เป็นรูปธรรมมากขึ้น ในส่วนของบริษัทย่อย
ได้มีการลงทุนด้านเทคโนโลยีสารสนเทศ โดยนำ Software ERP
มาใช้ซึ่งก็ยังคงต้องพัฒนาปรับปรุงอย่างต่อเนื่อง เพื่อรองรับกับการเจริญเติบโตในอนาคต
ตลอดจนมีการติดตามความก้าวหน้า และการวัดผลการดำเนินงานอย่างเป็นระบบให้ดีขึ้น

  - โครงการปรับปรุงรูปแบบงานด้านปฏิบัติการ

1.  ด้านการผลิต

  บริษัท จะต้องทบทวนขบวนการผลิตตลอดเวลา เพื่อผลิตสินค้าที่มีคุณภาพ

ภายใต้มาตรฐานสากล ด้วยต้นทุนต่ำสุด

2.  ด้านการบริหาร

บริษัท จะมีมาตรการตรวจสอบภายในที่เขียนไว้เป็นระบบ ทุก ๆ ระบบ
และมีการตรวจสอบอย่างสม่ำเสมอว่ามาตรการดังกล่าวมีการนำมาปฏิบัติอย่างถูกต้องตลอดเวลา
เพื่อเพิ่มพูนประสิทธิภาพในการทำงานอย่างสูงสุด

3.  ด้านบุคคลากร

บริษัท คำนึงเสมอว่า บุคลากร คือ ทรัพยากรอันมีค่าสูงสุดขององค์กร ดังนั้น
การเปลี่ยนแปลงโครงสร้างการบริหารภายในอาจมีได้ตลอดเวลา
เพื่อให้ได้มาซึ่งบุคคลที่เหมาะสมต่อหน้าที่ที่บริษัท ต้องการมากที่สุด นอกจากนี้ บริษัท
ยังส่งเสริมการพัฒนาบุคลากรทุกระดับ ด้วยการส่งเข้าอบรม สัมมนาความรู้และวิทยาการใหม่ ๆ
ตามโอกาสที่เหมาะสม

  10/…..…